Návod pre používateľa Cyber-shot
Tlač
Úvodná strana > Používanie 3D funkcií > Snímanie 3D záberov > 3D Sweep Panorama

## 3D Sweep Panorama

Počas pohybu fotoaparátu sa nasnímajú viaceré zábery, ktoré sa potom zložia do 3D záberu.
Nasnímaný záber sa dá zobraziť prostredníctvom 3D TV prijímača.

1. Nastavte fotoaparát na režim snímania.

1. (REC Mode) (3D Shooting) (3D Sweep Panorama)

1. Zarovnajte fotoaparát s koncom objektu, ktorý chcete nasnímať a stlačte tlačidlo spúšte.

- Pred snímaním sa objaví čierna priehľadná časť (A). Táto časť sa nenasníma.

- V režime (3D Sweep Panorama) môžete zmeniť smer snímania dotykom (B).

1. Pohybujte fotoaparátom vo vodorovnom smere až na koniec sprievodcu (C), pričom sa riaďte indikáciou šípky na displeji.

Tipy pre snímanie v režime 3D Sweep Panorama
Ak chcete nasnímať 3D zábery správnym spôsobom, pohybujte fotoaparátom pomaly. (Snažte sa dosiahnuť 5-sekundový polkruh.)
Ak budete vykonávať pohyb fotoaparátom príliš rýchlo alebo príliš pomaly, na displeji sa zobrazí hlásenie.
Odporúčame vám, aby ste si to pred samotným snímaním niekoľkokrát vyskúšali.
Pre 3D zábery sú najvhodnejšie objekty v kľude.

- Určte scénu a stlačte spúšť do polovice, aby sa zaaretovali zaostrenie, expozícia a vyváženie bielej farby. Potom stlačte tlačidlo spúšte úplne nadoraz a pomaly pohybujte fotoaparátom v horizontálnom smere.

Poznámky

- 3D snímanie nie je vhodné v nasledujúcich situáciách:

- Keď je snímaný objekt veľký

- Pohybujúce sa objekty

- Keď sa hlavný objekt nachádza príliš blízko fotoaparátu

- Zábery s malým kontrastom, ako sú napríklad obloha, piesočná pláž alebo trávnik

- 3D zábery sa skladajú zo súboru vo formáte JPEG a zo súboru vo formáte MPO. Ak sa ktorýkoľvek z týchto súborov vymaže z vášho počítača, fotoaparát nemusí fungovať správne.

- Ak nemôžete panorámovať fotoaparátom celý objekt za daný čas, v zloženom zábere sa objaví sivá plocha. V takomto prípade pohybujte fotoaparátom rýchlejšie, aby sa zaznamenal celý 3D záber.

- Tým, že dochádza k spojeniu niekoľkých záberov dohromady, spojovaná časť nebude verne zachytená.

- Pri slabom osvetlení môžu byť zábery rozmazané. Odporúča sa snímať zábery pri dostatočnom vonkajšom osvetlení.

- Je možné, že pri blikajúcom osvetlení, ako sú napríklad žiarivkové svetlá, nebude 3D snímanie úspešné.

- Ak sú jas, farby alebo zaostrenie celkového zorného uhla 3D záberu a zorného uhla pri zaaretovanej automatickej expozícii/automatickom zaostrovaní (AE/AF) značne rozdielne, snímanie nebude úspešné. Ak sa to stane, zmeňte miesto zaaretovania automatickej expozície/automatického zaostrovania (AE/AF) a skúste znova.

- 3D snímanie sa môže zrušiť v nasledujúcich situáciách:

- Ak panorámujete fotoaparátom veľmi rýchlo alebo veľmi pomaly.

- Dochádza k príliš veľkému chveniu fotoaparátu.

- Niektoré funkcie alebo položky MENU sa nemusia dať nastaviť, a to v závislosti od zvoleného režimu snímania REC. Podrobnosti nájdete uvedené v časti „Funkcie nedostupné v niektorých režimoch snímania REC“ [Detaily]a v časti „Položky MENU nedostupné v niektorých režimoch snímania REC“. [Detaily]

Súvisiaca téma
Prezeranie 3D záberov prostredníctvom 3D TV prijímača
Späť na začiatok