Návod pre používateľa Cyber-shot
Tlač
Úvodná strana > Pred používaním > Používanie vnútornej pamäte/pamäťovej karty > Používanie pamäťovej karty

## Používanie pamäťovej karty

Pamäťová karta
„Memory Stick“

### Pamäťová karta

Typy pamäťových kariet, ktoré je možné použiť v tomto fotoaparáte sú „Memory Stick Micro“ (M2), „Memory Stick Micro“ (Mark2), pamäťová microSD karta a pamäťová microSDHC karta.
V tomto Návode pre používateľa sa „Memory Stick Micro“ (M2) a „Memory Stick Micro“ (Mark2) nazývajú „Memory Stick Micro“ a pamäťové microSD karty a pamäťové microSDHC karty sa nazývajú pamäťové microSD karty.

- „Memory Stick Micro“ až do 16 GB a pamäťové microSD karty až do 32 GB sa vyskúšali a overili, že fungujú v tomto fotoaparáte.

- Pri snímaní videozáznamov sa odporúča, aby ste použili nasledujúce pamäťové karty:

- („Memory Stick Micro“ (Mark2))

- Pamäťová microSD karta (triedy 4 alebo rýchlejšia)

Poznámky

- Aby sa zaistila stabilná činnosť pamäťovej karty, odporúčame, aby ste pri prvom použití akejkoľvek pamäťovej karty s týmto fotoaparátom naformátovali danú kartu v tomto fotoaparáte. Vezmite do úvahy, že formátovaním sa všetky údaje uložené na pamäťovej karte vymažú. Tieto údaje sa už nedajú obnoviť. Nezabudnite si akékoľvek dôležité údaje zálohovať v počítači alebo na inom médiu.

- Ak budete opakovane ukladať/vymazávať obrazové záznamy, na pamäťovej karte môže dôjsť k fragmentácii dát. Videozáznamy sa nemusia dať uložiť ani nasnímať. V takomto prípade uložte svoje obrazové záznamy do počítača alebo na iné pamäťové médium a potom vykonajte formátovanie pomocou funkcie [Format].

- Nedá sa zaručiť, že pamäťová karta naformátovaná v počítači bude fungovať v tomto fotoaparáte.

- Rýchlosť načítavania či zapisovania dát závisí od kombinácie pamäťovej karty a použitého zariadenia.

- V nasledujúcich prípadoch môže dôjsť k poškodeniu údajov:

- Keď vyberiete pamäťovú kartu alebo vypnete fotoaparát počas načítavania alebo zapisovania údajov

- Keď sa pamäťová karta používa na miestach vystavených pôsobeniu statickej elektriny alebo elektrického šumu

- Dôležité údaje odporúčame zálohovať.

- Nenalepujte nálepku na samotnú pamäťovú kartu ani na adaptér pamäťových kariet.

- Nedotýkajte sa rukami ani kovovými predmetmi vodivých kontaktov pamäťovej karty.

- Pamäťovú kartu nevystavujte nárazom, neohýbajte ju a dbajte na to, aby vám nespadla.

- Pamäťovú kartu nerozoberajte ani neupravujte.

- Pamäťová karta nesmie navlhnúť.

- Pamäťovú kartu uchovávajte mimo dosahu malých detí. Mohli by ju nedopatrením prehltnúť.

- Do slotu pre pamäťové karty vložte pamäťovú kartu, ktorá zodpovedá jeho rozmerom. V opačnom prípade by mohlo dôjsť k poruche.

- Pamäťovú kartu nepoužívajte ani neskladujte za nasledujúcich podmienok:

- Na extrémne horúcich miestach ako je interiér automobilu zaparkovaného na priamom slnku

- Na miestach vystavených priamemu slnečnému žiareniu

- Na vlhkých miestach alebo miestach s látkami vytvárajúcimi koróziu

### „Memory Stick“

Typy „Memory Stick“, ktoré je možné vo fotoaparáte použiť, sú uvedené v tabuľke nižšie. Správne fungovanie všetkých funkcií „Memory Stick“ sa však nedá zaručiť.

Typ „Memory Stick“ | Snímanie/Prehrávanie
Memory Stick Micro | *1
Memory Stick Micro (Mark2) | *1*2

*1 „Memory Stick Micro“ je vybavená funkciami MagicGate. MagicGate je technológia na ochranu autorských práv, ktorá využíva technológiu šifrovania. Fotoaparát neumožňuje vykonávať nahrávanie/prehrávanie údajov vyžadujúce funkcie MagicGate.
*2 Videozáznamy vo formáte [AVCHD view], [MP4 12M] a videozáznamy s veľkosťou [MP4 6M] sa nedajú zaznamenať na pamäťovú kartu „Memory Stick“ inú ako „Memory Stick Micro“ (Mark2) alebo do vnútornej pamäte.
Späť na začiatok