Návod pre používateľa Cyber-shot
Tlač
Úvodná strana > Riešenie problémov > Riešenie problémov > Akumulátor a napájanie

## Akumulátor a napájanie

Nie je možné vložiť akumulátor do fotoaparátu.

- Uistite sa,že je akumulátor otočený správne a zasúvajte ho dovnútra dovtedy, kým sa neuzamkne páčka uvoľnenia akumulátora.

Nie je možné zapnúť fotoaparát.

- Po vložení akumulátora do fotoaparátu môže chvíľu trvať, kým sa fotoaparát zapne.

- Uistite sa,že akumulátor je vložený správne.

- Akumulátor je vybitý. Nabite akumulátor.

- Konektory akumulátora sú znečistené. Jemne utrite akúkoľvek nečistotu pomocou jemnej handričky.

- Skontrolujte, či je akumulátor typu NP-BN alebo NP-BN1.

Napájanie sa svojvoľne vypína.

- Z dôvodu ochrany fotoaparátu sa môže napájanie automaticky vypnúť v závislosti od teploty fotoaparátu a akumulátora. V takomto prípade sa pred vypnutím napájania zobrazí na displeji hlásenie.

- Ak sa fotoaparát určitý čas nepoužíva, pričom je zapnutý a položka [Power Save] je nastavená na [Standard] alebo [Stamina], fotoaparát sa automaticky vypne, aby sa predišlo vybitiu akumulátora. Znovu zapnite fotoaparát.

- Ak sa fotoaparát určitý čas nepoužíva, pričom je zapnutý a položka [Power Save] je nastavená na [Off], alebo je fotoaparát kvôli napájaniu pripojený k sieťovému adaptéru, displej automaticky stmavne, aby sa zabránilo jeho vypaľovaniu. Opätovným dotykom displeja sa zobrazenie obnoví.

Indikátor zostatkového stavu akumulátora ukazuje nesprávny údaj.

- Je to spôsobené používaním fotoaparátu v extrémne horúcom alebo studenom prostredí.

- Nastal nesúlad medzi indikátorom zostatkového stavu akumulátora a skutočným stavom nabitia akumulátora. Akumulátor nechajte jedenkrát úplne vybiť a potom ho nabite, čím sa nesprávna indikácia odstráni. Za určitých okolností sa môže stať, že indikátor stavu nabitia akumulátora nebude zobrazovať zodpovedajúci stav.

- Kapacita akumulátora sa časom a opakovaným používaním znižuje. Ak sa čas použitia medzi jednotlivými nabitiami výrazne skráti, je pravdepodobne potrebné akumulátor vymeniť za nový.

Kontrolka napájania/nabíjania fotoaparátu počas nabíjania akumulátora bliká.

- Skontrolujte, či je akumulátor typu NP-BN alebo NP-BN1.

- Kontrolka napájania/nabíjania fotoaparátu bude blikať nepravidelne, keď použijete akumulátor, ktorý sa dlhú dobu nepoužíval. V takomto prípade vyberte akumulátor z fotoaparátu a znova ho založte.

- Podrobnosti nájdete uvedené v časti „Akumulátor“ [Detaily].

Akumulátor nie je nabitý ani po tom, ako kontrolka napájania/nabíjania zhasne a nabíjanie sa ukončí.

- K tejto situácii dochádza vtedy, keď sa akumulátor nabíja v mimoriadne horúcom alebo chladnom prostredí. Akumulátor nabíjajte v rámci správneho rozsahu teplôt od 10°C do 30°C.

Späť na začiatok